钦定古今图书集成/明伦汇编/闺媛典/第047卷 > 李智贞
## 钦定古今图书集成/明伦汇编/闺媛典/第047卷 > 李智贞

按《元史列女传》：“智贞，建宁浦城人。父子明，无子。智贞
七岁能读书，九岁母病，调护甚谨。及卒，哀恸欲绝，不
茹荤三年，治女工，供祭祀及奉父，甘旨不乏，乡里称
为孝女。父尝许为郑全妻，未嫁，从父客邵武。邵武豪
陈良悦其慧，强纳采求聘。智贞断发拒之，且数自求
死，良不能夺，卒归全。事舅姑父母皆有道。泰定间，全”
病殁，智贞悲泣不食，数日而死。